ম্যাকনামারা ঢাকায় আসেন ১৯৭২-এর ফেব্রুয়ারিতে। উদ্দেশ্য ছিল বাংলাদেশকে ওয়ার্ল্ড ব্যাংকের সদস্যকরণ এবং অর্থনৈতিক অবকাঠামো পুনর্নির্মাণের বিষয়ে আলোচনা করা। তাজউদ্দীনের কাছে এই দুই প্রস্তাবের কোনোটিই গ্রহণযোগ্য মনে হয় নি। তিনি তখন অর্থ ও পরিকল্পনা দপ্তরের মন্ত্রী; অতিথির সঙ্গে বৈঠক একটা করতে হয় বলেই তিনি করেছেন; কিন্তু বাংলাদেশের জন্য ওয়ার্ল্ড ব্যাংক কী কী করতে পারে এ প্রশ্নের জবাবে তিনি যা বলেছিলেন তা কেবল তার পক্ষেই বলা সম্ভব ছিল। বৈঠকে পরিকল্পনা কমিশনের উপ-প্রধান প্রফেসর নূরুল ইসলাম উপস্থিত ছিলেন। নূরুল ইসলামের বর্ণনা অনুযায়ী ম্যাকনামারাকে তাজউদ্দীন জানিয়েছিলেন, যে তার দেশের জন্য এই মুহূর্তে প্রয়োজন হলো ষাঁড়ের। প্রফেসার ইসলামের ভাষায়-